Sagunt acull la 4ª etapa de la Setmana Ciclista Valenciana per a dones
30 de gener 2019

![](/media/dg3bqupq/44_c_vueltaciclistafemenina2.jpg)  
  

Este dimecres, 30 de gener, s'ha presentat en el Saló de Plens la ‘III Setmana Ciclista Valenciana, Volta Comunitat Valenciana Fémines que tindrà lloc del 21 al 24 de febrer. L'esdeveniment, l'última etapa del qual serà al municipi el 24 de febrer, ha comptat amb la presència de l'alcalde de Sagunt, Quico Fernández; el regidor d'Esports, Miguel Chover; i els organitzadors de la volta, Rubén Donet i Sergio Camarena.

  

Chover ha explicat que enguany Sagunt acollirà “**l'arribada i l'última etapa. Per tant, amb l'arribada a Sagunt finalitza la volta, la qual cosa convertix a la nostra ciutat en punt referent en el ciclisme femení durant un dia, concretament, el 24 de febrer**”.

  

El delegat ha informat que el recorregut es realitzarà “**per la part històrica de la ciutat per a acabar en la Glorieta, que serà el punt de culminació d'esta etapa. Per a nosaltres és un honor rebre la Setmana Ciclista Valenciana, perquè l'aposta per l'esport femení és una cosa evident en esta ciutat. Que es faça esport i, a més, femení, és tot un honor per a nosaltres**”.

  

Esta és la quarta i última etapa de la tercera edició de la Setmana Ciclista Valenciana. L'eixida serà des de València i tindrà un recorregut de 104 km, que finalitzarà en la plaça Cronista Chabret de Sagunt. Així mateix, comptarà amb un total de 176 corredores pertanyents a 26 equips. Els organitzadors també han informat que hi haurà una pantalla gegant, situada en la meta, per a seguir la retransmissió de la volta ciclista en _streaming_.

  

Donet ha agraït a "**l'Ajuntament de Sagunt el seu suport. Sense ell no seria possible este esdeveniment i, per tant, no podríem donar la visibilitat a la dona en el món del ciclisme tal com li l'estem donant**". Així mateix, l'organitzador ha incidit en la importància de l'esdeveniment al qual assistiran nou dels deu clubs més importants en l'àmbit mundial. La participació serà la mateixa que en el Giro d'Itàlia.

  

Per part seua, l'Alcalde ha agraït als organitzadors i als qui fan possible l'esdeveniment i ha afirmat que s'està fent un esforç perquè la dona tinga una presència cada vegada més equiparada als homes en tots els esports. "**Nosaltres fem una aposta per l'esport i per l'esport femení. Espere que siga un èxit, que els carrers estiguen plens i que tot vaja perfectament perquè la veritat és que fer un esdeveniment d'este tipus és tot un repte, fins ara l'hem aconseguit amb altres reptes i espere que esta volta ho siga també**”.

  

*   [](http://www.facebook.com/sharer.php?u=https://aytosagunto.es/va/actualitat/sagunt-acull-la-4ª-etapa-de-la-setmana-ciclista-valenciana-per-a-dones/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-la-4ª-etapa-de-la-setmana-ciclista-valenciana-per-a-dones/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-la-4ª-etapa-de-la-setmana-ciclista-valenciana-per-a-dones/ "Linked In")
*   [](mailto:?body=https://aytosagunto.es/va/actualitat/sagunt-acull-la-4ª-etapa-de-la-setmana-ciclista-valenciana-per-a-dones/)